# Kaikukortilla kulttuurin pariin

## Kaikukortti on tarkoitettu tiukassa taloudellisessa tilanteessa oleville henkilöille ja perheille, joilla on asiakkuus korttia jakavassa sosiaalipalvelussa tai muun korttia jakavan tahon piirissä.

Kaikukortilla voi hankkia maksuttomia pääsylippuja esimerkiksi museoon, teatteriin, festivaaleille tai konsertteihin. Kaikukortti on henkilökohtainen ja maksuton.

Kaikukortit ovat voimassa vuoden kerrallaan. Uuden Kaikukortin myöntäminen edellyttää, että tilanteesi on pysynyt samana ja asiakkuutesi jakajatahoon on edelleen voimassa.

## Voit saada Kaikukortin, jos

* sinulla on asiakkuus Pirkanmaan hyvinvointialueen sosiaalityössä tai tilanteesi tunnetaan sellaisen toimijan palvelussa, joka on mukana Kaikukortti-toiminnassa (luettelo alla) ja sinulla ei tiukan taloudellisen tilanteen vuoksi ole rahaa pääsylippuihin
* ja olet vähintään 16-vuotias ja kotipaikkakuntasi on Nokia.

# Kaikukortteja Nokialla jakavat tahot

Kaikukortin saat, kun olet asiakkaana jossakin seuraavista palveluista ja taloudellinen tilanteesi on hankala.

**Nokian kaupunki / Etsivä nuorisotyö**  
Kysy Kaikukortista etsiviltä nuorisotyöntekijöiltä.

**Nokian kaupunki / Varhaiskasvatuksen perheiden tuki**  
Korttia jaetaan varhaiskasvatuksen asiakkaille, jotka ovat asiakkuudessa perheiden tuessa ja joiden elämäntilanteessa on taloudellisia haasteita. Lisätietoja antaa varhaiskasvatuksen erityissosionomi Tiina Mattila.   
  
**Nokian kaupunki / Varikon valmennusyksikkö**

Kaikukortteja saa starttivalmennuksen ohjaajilta ja Kuntouttavan työtoiminnan ohjaajalta Varikon asiakkaat työtoimintapäivien aikana tai tapaamisissa.

**Nokian kaupunki / Kotoutujien palvelut**  
Jos olet kotoutuja, voit tiedustella mahdollisuutta Kaikukortin saamiseen kotoutumistyön koordinaattori Lumi Karjalaiselta p. 040 7799 290, [lumi.karjalainen@nokiankaupunki.fi](mailto:lumi.karjalainen@nokiankaupunki.fi)

**Nokian seurakunta / Diakoniatyö**

Diakonian päivystyspuhelin p. 046 922 9058 palvelee ma-ke klo 9-11.

**Pirkanmaan hyvinvointialueen sosiaalityö, Nokia**

Kaikukorttia voidaan jakaa nokialaisille, jotka ovat asiakkaana Pirhan Aikuissosiaalityössä, Gerontoogisessa sosiaalityössä tai Lapsiperheiden sosiaali- ja perhetyössä, ja joiden taloudellinen tilanne on tiukka. Voit kysyä Kaikukortista omatyöntekijänäsi toimivalta sosiaalityöntekijältä tai sosiaaliohjaajalta em. palveluissa.

# Kaikukortin kulttuuri- ja urheilukohteita Nokialla

Kaikukortilla hankit lipun alla lueteltuihin kohteisiin. Voit myös soittaa kohteeseen ja tiedustella Kaikukortilla saatavaa tarjontaa. Mukana olevat kohteet tarjoavat kaikukorttilaisille vapaat pääsyliput tai kurssipaikat, kiitos siitä kaikille! Toiminta käynnistyy Nokialla syyskuussa 2024, ja lisää kulttuuri- ja urheilukohteita neuvotellaan mukaan jatkossakin. Tiedot uusista kohteista päivitetään alla olevaan listaan. Muista ottaa Kaikukorttisi mukaan, kun menet kulttuuritapahtumaan, johon olet paikan varannut. Henkilökunta pyytää sinua näyttämään Kaikukortin ja mahdollisesti myös henkilötodistuksen.

**Pirkan opisto**

Saat Kaikukortilla maksimissaan kaksi kansalaisopiston kurssia veloituksetta lukuvuodessa. Kaikukortilla voi maksaa myös lapsen kurssimaksun. Kaikukortti ei koske taiteen perusopetusta eikä musiikin yksityisopetusta. **Voit ilmoittautua kurssille normaalisti netissä kurssien verkkokaupassa.** Soita sen jälkeen asiakaspalveluumme ja kerro Kaikukorttisi numero, niin sinulle ei lähde laskua kurssista. Voit ilmoittautua myös soittamalla asiakaspalvelunumeroon tai käymällä paikan päällä asiakaspalvelupisteellä.

Asiakaspalvelu: p. 03 5652 2500, puhelinpalvelu avoinna ma-to klo 9-16 ja pe klo 9-15

Asiakaspalvelupiste: Kerhola, 2. krs, Souranderintie 13, avoinna ma-to klo 12-16

Kurssien verkkokauppa: <https://uusi.opistopalvelut.fi/pirkanopisto/fi/>

Lisätietoa: [www.pirkanopisto.fi](http://www.pirkanopisto.fi) ja [Kaikukortti Pirkan Opistossa](https://www.pirkanopisto.fi/ohjeita-opiskelijalle/kaikukortti/).

**Pyry Hockey / Suomi-sarjan ottelut**

[www.pyryhockey.com](http://www.pyryhockey.com)

Kattokeskus Areena, Hinttalankatu 6, 37100 Nokia

Pääsyliput runkosarjan otteluihin saa näyttämällä Kaikukorttia kotiotteluiden ovimyynnissä.

**Elokuvaesitykset Virrassa / Filmipyörä**

[www.filmipyora.fi](http://www.filmipyora.fi)

[filmipyora@elokuvakeskus.fi](mailto:filmipyora@elokuvakeskus.fi)

Näytöspaikka: Nokian kirjasto- ja kulttuuritalo Virran Hiomo-sali (sisäänpääsy elokuviin Välikadun puolelta)

Vapaan lipun saa näyttämällä Kaikukorttia näytöspaikan lipunmyyntipisteessä

# Kaikukortilla pääsevät myös lapset mukaan

Jos perheessäsi on alle 18-vuotiaita lapsia, voit hankkia myös perheesi lapsille lippuja Kaikukortilla silloin, kun menette yhdessä samaan tapahtumaan. Voit hankkia Kaikukortilla lippuja myös alle 18-vuotiaille lapsenlapsillesi, kun osallistut heidän kanssaan samaan tapahtumaan. Tarkista kohteen sivuilta, onko heillä jotain rajoituksia lasten määrän suhteen (paikkoja voi olla rajoitetusti).

# Yhteisön Kaikukortti

Kaikukorttia jakavilla toimijoilla on käytössään yhteisön Kaikukortteja. Työntekijä voi hankkia yhteisön Kaikukortilla maksuttoman pääsylipun itselleen silloin, kun hän järjestää pienryhmäkäynnin yhdelle tai useammalle asiakkaalle, *joilla on oma Kaikukortti.* Lisäksi työntekijä voi hankkia yhteisön Kaikukortilla itselleen ja tiukassa rahatilanteessa oleville *alle 16-vuotiaille* asiakkailleen maksuttomat pääsyliput silloin, kun hän järjestää heille pienryhmäkäynnin. Alle 16-vuotiailla asiakkailla ei ole omia Kaikukortteja, sillä Kaikukortin ikäraja on 16 vuotta. Jos osallistuminen yhdessä pienryhmän kanssa tai kahdestaan työntekijän kanssa kiinnostaa, kysy lähtisikö Kaikukorttia jakavan yhteisön työntekijä kanssasi johonkin tilaisuuteen!

# Avustajalle maksuton lippu

Kaikukorttia käyttävän vammaisen asiakkaan saattaja, opas tai avustaja saa maksuttoman pääsylipun. Avustaja voi olla esimerkiksi liikkumisesteisen henkilön avustaja, näkövammaisen henkilön opas tai kehitysvammaisen henkilön ohjaaja. Tulkki voi olla esimerkiksi viittomakielen tulkki, kirjoitustulkki tai puhetulkki.

Kaikukortin haltija hankkii avustajalleen tai tulkilleen pääsylipun samalla kuin itselleen.

# Kaikukorttikohteita muissa kunnissa

Kaikukortti on valtakunnallinen, joten voit käyttää varata lippuja myös muiden paikkakuntien tapahtumiin. [Listan mukana olevista kunnista](https://kaikukortti.fi/etusivu-2/alueet/) löydät Kaikukortin verkkosivuilta.

# Maksutonta ohjelmaa

Nokialla ja Pirkanmaalla järjestetään myös paljon maksutonta, kaikille avointa toimintaa, joihin ei tarvita Kaikukorttia. Menovinkkejä löydät esimerkiksi

[Aamulehden Menokoneesta](https://www.aamulehti.fi/menokone/)

[Visit Nokian verkkosivuilta](https://visitnokia.fi/)

# Lisätietoa valtakunnallisesta Kaikukortista

[www.kaikukortti.fi](http://www.kaikukortti.fi)